OpenLLM-France/wikimedia huggingface dataset:
# Toots Thielemans

Jean-Baptiste Frédéric Isidor, Thielemans baroia, Toots Thielemans izenez ezaguna profesionalki (Brusela, 1922ko apirilaren 29a - Braine-l'Alleud, 2016ko abuztuaren 22a) belgikar jazz musikaria izan zen.
Aho-soinua-jotzaile gisa eta gitarrarekin eta txistuarekin zuen trebetasunagatik ezagutu zuten. Jazzaren aho-soinua-jotzaile nagusia izan zen.
1949an egin zuen lehen lan profesionala Europan, Benny Goodmanen bandarekin. 1951n Estatu Batuetara joan zen eta 1957an Estatu Batuetako herritartasuna jaso zuen. 1953tik 1959ra George Shearingen taldean jo zuen eta ordutik aurrera bere taldearen buru izan zen. Beste musikari batzuekin ere jo edo grabatu zuen (Oscar Peterson, Ella Fitzgerald, Sarah Vaughan, Bill Evans, Dizzy Gillespie, Kenny Werner, Pat Metheny, Jaco Pastorius, Mina Mazzini, Elis Regina, Quincy Jones, George Shearing, Natalie Cole, Billy Joel, Paul Simon eta Paquito D'Rivera).
Filmen soinu-banda ere grabatu zuen. (The Pawnbroker (1964), Midnight Cowboy (1969), The Getaway (1972), Cinderella Liberty (1973), The Sugarland Express (1974) eta Looking for Mr. Goodbar (1977) ta aho-soinuarekin jo zuen Sesame Street telesailaren gai nagusia. Bere konposizioak grabatu eta jo zituen.
* Datuak: Q365567
* Multimedia: Toots Thielemans / Q365567
# Top Gear

Top Gear Erresuma Batuko autoei buruzko BBC katearen telebistako saio beterano bat da. Automobilgintza britainiar umore fin eta ironikoaz ukitzen du. Gaur egun, saioa Jeremy Clarksonek aurkezten du, Richard Hammond eta James Mayrekin batera, eta hiru frogatzeko-auto gidari izan dituzte gutxienez, The Stig deitutakoa.
1977-2002 bitartean aireratu zen, halere 2002ko urriaren 20an berritu eta gaur egun arte airean dirau. Denera 8 denboralditan zehar 147 atal eskeini izan dira (2012), saioa Surrey konderriko Dunsfold udalerriko Dunsfold Park zirkuituan kokatua dagoelarik. Astero pertsona ospetsuren bat gonbidatu ohi dute, autoaz zirkuituari hainbat bira eman eta burututako denbora taula batean idazteko, bestalde merkaturatu berriak izan diren auto modeloak ere frogatu ohi dituzte.

## Musika

Saioaren sarrerako nahiz amaierako abestia edo soinu banda The Allman Brothers Band estatubatuar rock musika taldeko Jessica izeneko abesti ospetsuak osatzen du.

## Iruditegia

* 2008ko saioaren aurkezleak: Richard Hammond, James May eta Jeremy Clarkson.
* Saioaren eszenatokia.
* Auto modeloak ikusgai.

## Kanpo estekak

* Top Gear saioko webgunea (Ingelesez)
* Top Gear saioaren sarrerako Jessica abestia entzungai (Ingelesez)
* Top Gear saioko atal bat ikusgai (Ingelesez)
* Top Gear saioa BBC katearen webgunean (Ingelesez)
* Top Gear saioko IMDBko fitxa irakurgai (Ingelesez)
* Datuak: Q33162
* Multimedia: Top Gear / Q33162
# Tooth (musika taldea)

Tooth Gernikan (Bizkaia) sortutako post-hardcore taldea da.

## Diskografia

* Bi (2015, autoekoizpena)
* _Amaierarik ez... (2018, autoekoizpena)
* Errautsetatik (2023, xCementeriox - Sounds Like Sunday - Cosmic Tentacles - Saltamarges - Iparragirre Records)

## Erreferentziak

* ↑ Bi. (Noiz kontsultatua: 2018-03-08).
* ↑ _Amaierarik ez.... (Noiz kontsultatua: 2018-03-08).
* ↑ «Errautsetatik» www.badok.eus (Noiz kontsultatua: 2023-08-04).

## Kanpo estekak

* Datuak: Q61364279
# Top (argipena)

Top (euskaraz: «gora»), ingelesezko hitza, izan daiteke:
* Top, bularraldea soilik estaltzen duen jantzi motza
* Top edo Tontor quark, funtsezko partikula.
* Top, Unix sistemarako komandoa.
* Top manta, imitazio produktuak kalean saltzeko jarduera.
* T.O.P, hegokorear rapper eta aktorea
* Joaquín Portillo, Top, espainiar umorista, Tip y Top taldekoa.
# Toopua

Toopua, Bora Bora uhartediko uharte bat da, Polinesia Frantsesako Sozietate uharteetan.
# Toosa

Toosa, greziar mitologian (antzinako grezieraz: Θοωσα), itsas ninfa bat zen, Fortzis eta Zetoren alaba eta Gorgonen ahizpa. Poseidon itsas jainkoaren maitaleetako bat izan zen, norekin Polifemo ziklopea izan zuen.
Ziur asko, itsas korronte arriskutsuen jainkosa bat izango zen, eta sirena emakume bezala irudikatu, oinen ordez, arrain isats batekin, bere ahizpa Eszila eta Ekidnaren antzera.

## Kanpo estekak

* Datuak: Q843514
# Tootsie

Tootsie 1982ko Sydney Pollack estatubatuar zinema zuzendariaren komedia-drama filma bat da. Filma honetan Dustin Hoffman, Jessica Lange, Teri Garr, Charles Durning eta Bill Murray aktoreek antzeztu zuten.
Filmak Emakumezko bigarren aktore onenaren Oscar Saria (Jessica Lange) irabazi zuen.

## Argumentua

Michael Dorsey (Dustin Hoffman) bere izaeraren ondorioz lanik gabe gelditu berri den New York hiriko aktore bat da. Lana topatu eta bere adiskide bati (Bill Murray) lagundu asmoz, emakumez mozorrotu eta ospital batean girotutako telesaila batean agertuko da. Michael (orain Dorothy izeneko emakumea antzeztuz) telebistako izar bilakatuko da, baina telesaila horretako protagonistetako bat den Julie Nichols (Jessica Lange) aktoreaz maitemindko da.

## Aktoreak

* Dustin Hoffman - Michael Dorsey / Dorothy Michaels
* Jessica Lange - Julie Nichols
* Teri Garr - Sandy Lester
* Dabney Coleman - Ron Carlisle
* Charles Durning - Leslie "Les" Nichols
* Bill Murray - Jeff Slater
* Sydney Pollack - George Fields
* George Gaynes - John Van Horn
* Geena Davis - April Page
* Doris Belack - Rita Marshall
* Lynne Thigpen - Jo
* Estelle Getty – Emakume heldua

## Kanpo estekak

* Tootsie filmaren IMDBko fitxa irakurgai (Ingelesez)
* Datuak: Q221249
# The Goon Show

The Goon Show ingelesez egindako umorezko irratsaioa izan zen, BBC Home Servicek 1951 eta 1960 artean igorri zuena.
Programaren sortzaile nagusia eta idazle nagusia Spike Milligan izan zen. Gidoiek trama barregarriak nahasten zituzten umore surrealistarekin, hitz jokoekin, esaldiekin eta soinu efektu arraroekin. Azken ataletako batzuek BBC Radiophonic Workshop hasiberriak asmatutako efektu elektronikoak zituzten, eta horietako asko beste programa batzuek berrerabili zituzten hamarkadetan zehar. Programako elementu askok Britainia Handiko bizitza garaikidea satirizatzen zuten, ikuskizunaren, merkataritzaren, industriaren, artearen, politikaren, diplomaziaren, poliziaren, armadaren, hezkuntzaren, klase-egituraren, literaturaren eta zinemaren hainbat alde parodiatuz.
Programa BBC Transcription Services (TS) bidez merkaturatu zuten nazioartean, 1950eko hamarkadatik Australian, Hegoafrikan, Zeelanda Berrian, Indian eta Kanadan, nahiz eta TS bertsio hauek maiz argitaratu ziren gai eztabaidagarriak saihesteko. NBC 1950eko hamarkadaren erdialdetik hasi zen programa bere irrati-sarean transmititzen.
Programak eragin handia izan zuen komedia eta kultura herrikoi britainiar eta estatubatuarraren garapenean. The Beatlesek eta The Firesign Theatre komedia talde estatubatuarrak eragin garrantzitsutzat jo zuten, baita Monty Python taldeak ere.

## Erreferentziak

* ↑ Ayto, John (2006), Movers and Shakers: A chronology of words that shaped our age, Oxford, UK: Oxford University Press, p. 144, ISBN 0-19-861452-7
* ↑ Wilmut, Roger; Grafton, Jimmy. (1976). The Goon Show Companion - A History and Goonography. Londres: Robson Books, 54 or. ISBN 0-903895-64-1..
* ↑ Chapman, G., Cleese, J., Gilliam, T., Idle, E., Jones, T., & Palin, M. (2004). Edited by Bob McCabe. The Pythons Autobiography by The Pythons. London: Orion. Chapman's posthumous input via collateral sources. ISBN 0-7528-6425-4

## Kanpo estekak

* Datuak: Q168718
* Multimedia: The Goon Show / Q168718
# The Grand Seduction

The Grand Seduction (euskaraz Sedukzio Handia), 2013ko Don McKellar kanadarrak zuzendutako komedia film bat da. Taylor Kitsch, Brendan Gleeson, Liane Balaban, Gordon Pinsent, Mark Critch, Mary Walsh, Cathy Jones eta Matt Watts aktoreek antzeztu zuten.
Berez, Seducing Doctor Lewis (2003) quebecar filmaren berregokitzapena da.

## Argumentua

Oharra: Atal honek istorio osoa edo amaiera argitzen du.
Kanada, Ternua eta Labrador, Tickle Head arrantzale udalerri txikiko biztanleek beren herriko ekonomia zuzpertu nahi badute, enpresa batek bertan lantegi bat eraikitzeko herrira mediku bat etorri eta bertan bizitzen gelditu dadila lortu beharko dute. Betebehar horren ardura Murray French (Brendan Gleeson) herritarrak jasoko du eta beren asmoetarako Paul Lewis (Taylor Kitsch) medikua hautatuko du. Une horretatik aurrera, herritarrek Paul erakartzen eta beren komunitatean bizitzen gera dadin saiatuko dira.

## Aktoreak

* Taylor Kitsch: Paul Lewis doktorea
* Brendan Gleeson: Murray French
* Liane Balaban: Kathleen
* Gordon Pinsent: Simon
* Mark Critch: Henry Tilley
* Peter Keleghan: Petrolio enpresaburua
* Mary Walsh: Vera
* Matt Watts: Frank Dalton
* Anna Hopkins: Helen (ahotsa)
* Rhonda Rodgers: Samantha
* Lawrence Barry: Tom Fitzpatrick alkatea
* Percy Hynes White: Young Murray gaztea
* Sara Tilley: Miriam Mahoney

## Kanpo loturak

* IMDBko fitxa irakurgai (Ingelesez)
# The Grapes of Wrath (filma)

The Grapes of Wrath (euskaraz Suminaren Mahatsak) 1940ko John Ford estatubatuar zinema zuzendariaren drama filma bat da. John Steinbeck idazlearen The Grapes of Wrath eleberrian oinarritua dago. Bertan, Henry Fonda, Jane Darwell, John Carradine, Shirley Mills, John Qualen eta Eddie Quillan aktoreek antzeztu zuten.
Zazpi Oscar Sarietarako izendapenak jaso zituen, bi irabaziz: Zuzendari onenaren Oscar Saria (John Ford eta Emakumezko bigarren aktore onenaren Oscar Saria (Jane Darwell).

## Argumentua

1930eko hamarkada, AEBtako Oklahoma estatua. 1929ko kraxaren ondoren Tom (Henry Fonda) eta Ma Joad (Jane Darwell) senar-emazte nekazariak eta beren familia osoa euren lursailetatik kanporatuak izan direnez Kaliforniara emigratzera derrigortuak daude. Hara iristeko, Ford auto zahar batean herrialdea alde batetik bestera zeharkatuz bidai deserosoa burutuko dute, modu okerrean paradisutzat jotzen zuten euren helmugan gorabehera ugari izango dituztelarik.

## Aktoreak

* Henry Fonda: Tom Joad
* Jane Darwell: Ma Joad, "Ama" Joad
* John Carradine: Jim Casey erreberendoa
* Charley Grapewin: Granpa Joad, "Atautxi" Joas
* Dorris Bowdon: Rosasharn Joad Rivers
* Russell Simpson: Old Tom 'Pa' Joad, "Aita" Tom Zaharra Joad
* O.Z. Whitehead: Al
* John Qualen: Muley Graves
* Eddie Quillan: Connie
* Zeffie Tilbury: Joaden amatxia
* Frank Sully: Noah
* Frank Darien: Oncle John, Osaba John
* Darryl Hickman: Winfield
* Ward Bond: polizia
* Grant Mitchell: zaindaria
* Irving Bacon: auto gidaria
* Shirley Mills: Ruth Joad
* Roger Imhof: Thomas

## Kanpo estekak

* The Grapes of Wrath filmaren IMDBko fitxa irakurgai (Ingelesez)
* The Grapes of Wrath filmaren trailer edo iragarkia ikusgai. Youtube.com (Ingelesez)
* Datuak: Q676039
* Multimedia: The Grapes of Wrath (film) / Q676039
# The Graduate

The Graduate (euskaraz Graduatua) 1967ko Mike Nichols estatubatuar zinema zuzendariaren filma bat da. Charles Webb idazlearen izen bereko The Graduate eleberrian oinarritua dago.
Filmak berez hiru Oscar Sarien izendapena izan zuen, azkenean Zuzendari onenaren Oscar Saria (Mike Nichols) irabazi zuelarik. Bi BAFTA sari ere irabazi zituen: Filma Onena eta Edizio Onenerenak.

## Argumentua

AEBtako Kalifornia estatuko Los Angeles hiri ingurua. 21 urtetako Benjamin Braddock gaztea (Dustin Hoffman) unibertsitatean graduatu berria da eta oporrak etxean pasatzeko itzuli berria da. Bere gurasoen lagunak diren Robinson senar-emazteak beragatik interesatzen dira. Senarrak Benjamin bere alaba Elaine-kin (Katherine Ross) ateratzea nahi du, aldiz, haren emaztea den Robinson andreak (Anne Bancroft) Benjaminekin harreman sexualak izan nahi ditu.
Hainbat alditan Robinson andrearekin elkartu ondoren, hark Benjamini haren alaba ikustea debekatuko dio, halere Benjamin Elainetaz maiteminduko da. Dena argitara ateratzean, Benjamin bakarrik eta denek abandonatua topatuko da. Halere, berriz ere Elaine ikusi eta bere sentimenduak hasi azaltzeko borrokatuko da.

## Soinu banda

Filmak eta bere soinu bandak arrakasta handia izan zuten, batez ere Simon & Garfunkel musikari eta abeslari bikoteak abestutako The Sound of Silence eta Mrs. Robinson abestiek, bai eta Scarborough Fair ingeles abesti herrikoiak ere.

## Personaxes

* Anne Bancroft: Robinson andrea, Elainen ama
* Dustin Hoffman: Benjamin Braddock
* Katharine Ross: Elaine Robinson
* William Daniels: Braddock jauna, Benjaminen aita
* Murray Hamilton: Robinson jauna, Elainen aita
* Elizabeth Wilson: Braddock andrea, Benjaminen ama
* Buck Henry: Hoteleko langilea
* Walter Brooke: McGuire jauna
* Brian Avery: Carl Smith
* Norman Fell: McCleery jauna
* Marion Lorne: Festako gizona
* Alice Ghostley: Festako gizona

## Kanpo estekak

* The Graduate filmaren IMDBko fitxa irakurgai (Ingelesez)
* Filmaren webgunea (Ingelesez)
* Datuak: Q217627
* Multimedia: The Graduate / Q217627
# The Grand Budapest Hotel

The Grand Budapest Hotel (euskaraz Budapest Hotel Handia) 2014ko Wes Anderson estatubatuar zinema zuzendari eta gidoigileak zuzendu eta elkarlanean idatzitako komedia filma bat da. Ralph Fiennes, F. Murray Abraham, Mathieu Amalric, Adrien Brody, Willem Dafoe, Jeff Goldblum, Harvey Keitel, Jude Law, Bill Murray, Edward Norton, Saoirse Ronan, Jason Schwartzman, Léa Seydoux, Tilda Swinton, Tom Wilkinson, Owen Wilson eta Tony Revolori aktoreek antzeztu zuten.
Filma Europako fikziozko herrialde batean eta XX. mendean zehar girotua dago, Alemanian filmatu zen, hotela aldiz, Txekiar Errepublikako Karlovy Vary hiriko Bristol Hotelan.

## Argumentua

Oharra: Atal honek istorio osoa edo amaiera argitzen du.
Gustave H. (Ralph Fiennes) Lehen Mundu Gerra eta Bigarren Mundu Gerra artean Budapest Hotel Handi ospetsuko atezain mitikoak bertako Zero Moustafa (Tony Revolori) langile gaztearen laguna egiteaz gain, haren babesle ere bilakatuko da. Istorioak Berpizkundeko margolan baliotsu baten lapurreta eta haren berreskuratzea nahiz dirutza baten jabe egiteko familia bateko senideen arteko lehia eta liskarrak kontatzen ditu. Honetaz gain, XX. mendearen erdialdean Europa astindu eta eraldatu zuten altxamenduak ere agertzen dira.

## Aktoreak

* Ralph Fiennes: Gustave H. jauna
* Tony Revolori: Zero Moustafa gaztea
* Willem Dafoe: J.G. Jopling
* Jeff Goldblum: Vilmos Kovacs notarioa eta abokatua
* Saoirse Ronan: Agatha
* Edward Norton: Henckels inspektorea
* F. Murray Abraham: Zero Moustafa zaharra
* Jude Law: Idazlea gaztaroan
* Bill Murray: Ivan jauna
* Léa Seydoux: Clotilde
* Jason Schwartzman: Jean jauna
* Tilda Swinton: Céline Villeneuve Desgoffe und Taxis andrea
* Tom Wilkinson: Idazlea zahartzaroan
* Owen Wilson: Chuck jauna
* Bob Balaban: M. Martin
* Giselda Volodi: Sergeren arreba

## Kanpo estekak

* The Grand Budapest Hotel filmaren IMDBko fitxa irakurgai (Ingelesez)
* Filmaren webguna (Ingelesez)
* Datuak: Q3521099
* Multimedia: The Grand Budapest Hotel / Q3521099
# The Gorgon

The Gorgon (euskaraz: «Gorgoia») 1964ko Terence Fisher britainiarrak zuzendutako beldurrezko film bat da. Christopher Lee, Peter Cushing, Richard Pasco eta Barbara Shelley aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1910, Alemania, Vandorf herrian hainbat erailketa jazo dira, eta kasu guztietan, biktima harri bilakatu da. Bertakoa den Sacha Cass (Tony Gilpin) neska gaztea modu berean hilik agertzean haren maitalea den Bruno Heitz (Jeremy Longhurst) susmagarri nagusia bilakatuko da. Haren bila dabilen gizon taldeak Brunoren gorpua zuhaitz batetik zintzilik topatzean, krimen guzti horien atzean zeharo gaizto eta maltzurra den norbait edo zeozer dagoela jabetuko dira.

## Aktoreak

* Christopher Lee: Karl Meister irakaslea
* Peter Cushing: Namaroff doktorea
* Richard Pasco: Paul Heitz
* Barbara Shelley: Carla Hoffman
* Michael Goodliffe: Jules Heitz irakaslea
* Jack Watson: Ratoff
* Patrick Troughton: Kanof inspektorea
* Prudence Hyman: Megaera
* Joyce Hemson: Martha
* Tony Gilpin: Sascha Cass
* Jeremy Longhurst: Bruno Heitz
* Joseph O'Conor: Kolonela
* Alister Williamson: Janus Cass
* Michael Peake: Kondestablea
* Redmond Phillips: Hans

## Kanpo estekak

* IMDBko fitxa irakurgai (Ingelesez)
* Datuak: Q1218001
# The Grange (Edinburgh)

The Grange, jatorriz St Giles' Grange, Eskoziako Edinburgh hiriburuko auzune bat da.

## Kanpo estekak

* Datuak: Q7737522
* Multimedia: The Grange, Edinburgh / Q7737522
# The Grapes of Wrath

The Grapes of Wrath (euskaraz: "Suminaren mahatsak") John Steinbeckek idatzitako eleberria da, 1939an argitaratu zena. Eleberri honekin, Steinbeckek National Book Award-a eta Fikziozko Pulitzer saria irabazi zituen. Gainera, eleberria behin baino gehiagotan aipatu zen egileak 1962an Literaturako Nobel Saria irabazi zuenean.

## Sinopsia

Depresio Handian kokatua, eleberriak Joad familiaren istorioa kontatzen du. Familia, nekazari maizterrak izaki, Oklahomako etxetik kanporatua da, sikateak, egoera ekonomiko larriak eta nekazaritza eta finantza industrietan egondako aldaketek eraginda. Egoerak bultzatuta, familiak Kaliforniarantz egiten du bidea. Haiekin batera, egoera berean dauden beste milaka pertsona, "Okieak", ere badoaz lan, lur, duintasun eta etorkizun baten bila.
1940ean eleberrian oinarritutako filma ere egin zen, John Fordek zuzendu eta Henry Fonda aktoreak antzeztu zuelarik.

## Pasartea. Oparotasun naturala eta herriaren miseria

"Hondamena Estatuan (Kalifornia, 1930...) zabaltzen ari da, eta (frutaren) usain gozoa lurraren min handi bat da. Gizakiek zuhaitzak txertatu eta haziak emankor egin eta produktuak hobe ditzakete, baina ezin dute modua aurkitu goseak daudenek produzitutakoa jan dezaten. Gizakiek fruitu berriak sortu ditute munduan, baina ezin dute sistema bat sortu jan ahal izateko. Eta porrot hori hondamendi handitzat erortzen da Estatuaren gainean (...).
Ustel kiratsak herria betetzen du.
Kafea itsasontzietan erregaitzat erretzen da. Artoa berotasuna lortzeko erretzen da. Patatak ibaietara botatzen dira, eta ertzetan guardiak jartzen dira gose direnek atera ez ditzaten. Txerriak txikitu eta lurperatu egiten dira, eta ustela lurrean sakon sartzen da.
Izenik ere ez duen krimena da hau.
Hemen sufrimendu handia dago, eta ez da nahikoa negarraren bitartez erakustea. Arrakasta guztiak indargabetzen dituen porrota dago hemen. Lur emankorra, enbor gogorreko eta fruta helduz beteriko zuhaitz sendo ilara amaiezinak. Eta haurrak pelagraz hiltzen dira laranja bakoitzak irabazia eragin behar duelako. Eta auzitegi sendagileek agirietan esan behar dute "desnutrizioagatik hila"; elikagaiak usteldu egin behar zuelako, usteltzen behartu zutelako (...), eta jendearen begietan porrota ageri da eta gose direnen begietan sumin gero eta handiagoa dago. Euren arimetan suminaren mahatsak handitzen eta hazten doaz eta egunen batean etorriko da mahats bilketa,"

## Erreferentziak

* ↑ «John Steinbeck-en 'Saguak eta gizonak' plazaratu du Alberdaniak» Diario Vasco 2012-05-05.

## Kanpo estekak

* Datuak: Q215983
* Multimedia: The Grapes of Wrath / Q215983
# The Gray Race

The Gray Race, Bad Religion taldearen estudioko 9. diska da. 1996an argitaratu zuten Atlantic Records zigiluarekin. Diska honetan, Mr. Brettek ez zuen parte hartu lehen aldiz taldearen grabaketa batean. Bere ordezkoa, Brian Baker izan zen.
Diska honek gainera, 10 portada ezberdin izan zituen.

## Abestien zerrenda

* The Gray Race – 2:06
* Them And Us – 2:50
* A Walk – 2:14
* Parallel – 3:19
* Punk Rock Song – 2:27
* Empty Causes – 2:51
* Nobody Listens – 1:57
* Pity The Dead – 2:56
* Spirit Shine – 2:11
* The Streets of America – 3:48
* Ten in 2010 – 2:22
* Victory – 2:36
* Drunk Sincerity – 2:13
* Come Join Us – 2:03
* Cease – 2:35
* Punk Rock Song (Alemanezko bertsioa)

## Kanpo estekak

* Datuak: Q1783248
# Thunderbolt (Georgia)

Thunderbolt Georgiako estatuko herri bat da. Tift County konderrian kokatua dago. 2010ean 2.668 biztanle zituen, 3,11 kilometro koadrotan banatuta.

## Ikus, gainera

* Tift County konderria

## Kanpo estekak

* Datuak: Q774537
# Thundorf

Thundorf Suitzako udalerria da. Turgovia kantonamenduan dago, Frauenfeld barrutia barrutian. 2014an 1,437 biztanle zituen 15,6 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64847
* Multimedia: Thundorf TG / Q64847
Affeltrangen Amlikon-Bissegg Felben-Wellhausen Frauenfeld Hüttlingen Lommis Matzingen Stettfurt
# Thunderbolt and Lightfoot

Thunderbolt and Lightfoot (euskaraz Thunderbolt eta Lightfoot) 1974ko Michael Cimino estatubatuar zinema zuzendariaren ekintza filma bat da. Clint Eastwood, Jeff Bridges eta George Kennedy aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
John "Thunderboolt" Doherty (Clint Eastwood) erretiratutako banku lapurra da, bere adimen eta odol hotzari esker lanbide kideen artean maisu bilakatu delarik. Halere, antzinako lanbidean jardutera kide berri batekin batera itzuli da: "Lightfoot" (Jeff Bridges), gazte bizizale eta odolberoa, honek lapur beteranoari bizitzaren beste ikuspuntu bat eskeiniko dio. Helburua: ustez sartuezina den Montanako Bankua. Thunderboolten antzinako lapur kideekin aliantza deseroso bat osatu ondoren, lapur taldeak bankua lapurtu eta heuren kemen eta adiskidetasuna frogan jarriko duten egitasmoa burutuko dute.

## Aktoreak

* Clint Eastwood: Thunderbolt
* Jeff Bridges: Lightfoot
* George Kennedy: Red Leary
* Geoffrey Lewis: Eddie Goody
* Gary Busey: Curly
* Catherine Bach: Melody
* Jack Dodson: banku zuzendaria
* Gregory Walcott: auto saltzailea
* Vic Tayback: eraikuntza konpainiako jabea
* Bill McKinney: auto gidaria
* Burton Gilliam: Welder
* Beth Howland: banku zuzendariaren emaztea
* Dub Taylor: gasolindegiko langilea
* Claudia Lennear: idazkaria

## Kanpo estekak

* Thunderbolt and Lightfoot filmaren IMDBko fitxa irakurgai (Ingelesez)
* Datuak: Q1219013
# Thundersley

Thundersley, Ingalaterrako hego-ekialdean dagoen udalerri bat da, Essex konderrian.
2011n 24.800 biztanle zituen.
* Datuak: Q2139560
* Multimedia: Thundersley / Q2139560
# Thundorf in Unterfranken

Thundorf in Unterfranken Alemaniako udalerria da. Bavariako estatuan kokatuta dago, [[Bad Kissingen (barrutia)|Bad Kissingen]] barrutian. 2014an 1.049 biztanle zituen 15,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q516330
* Multimedia: Thundorf in Unterfranken / Q516330
# Thunderstruck (AC/DC)

Thunderstruck 1990ean AC/DC australiar musika taldeak The Razors Edge diskoaren barnean kaleratutako abesti bat da.

## Kanpo estekak

* Thunderstruck abestia entzungai (Ingelesez)
* Datuak: Q2430003